Verkragtingsverdagte ŉ jaar later steeds soekForeshoreweg. Foto: Google Earth Die polisie in KwaZulu-Natal het Donderdag ŉ identikit van ŉ vermeende verkragter uitgereik nadat ŉ vrou (58) by haar huis in Ocean View, Brighton Beach, aangeval en verkrag is. “Die voorval het reeds verlede jaar op 15 Mei plaasgevind,” het kapt. Thulani Zwane, ŉ polisiewoordvoerder, Donderdag in ŉ verklaring gesê. “Die verdagte het die slagoffer omstreeks 21:30 aangeval terwyl sy in haar huis in Foreshoreweg geslaap het. Die verdagte het haar glo met ŉ skroewedraaier gedreig, haar verkrag en van die toneel gevlug.” ŉ Saak van verkragting is by die Brighton Beach-polisiestasie aanhangig gemaak. Die verdagte is in sy 20s, en is lank en skraal. Hy het tydens die voorval ŉ blou denim en ŉ gestreepte T-hemp aangehad.